**Zmluva o dielo č. E-531.10.1009.00**

uzatvorená podľa § 536 až 565 zákona č. 513/1991 Zb. Obchodný zákonník v znení neskorších predpisov

a licenčná zmluva podľa § 65 a nasl. zákona č. 185/2015 Z. z. autorský zákon v znení neskorších predpisov

(ďalej len „zmluva“) medzi:

# Zmluvné strany

# Objednávateľ:

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpená: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho zhotoviteľa*

SK60 0720 0000 0000 0000 2129 *– platí pre zahraničného zhotoviteľa*

(ďalej len „objednávateľ“)

A

# Zhotoviteľ:

**Obchodné meno: <vyplní uchádzač>**

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „zhotoviteľ“)

(objednávateľ a zhotoviteľ ďalej spolu označení ako „zmluvné strany“)

# 

### **Článok I**

### **Preambula**

# Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom *GUI pre systém FUJITSU XBRL Raportado*.

# Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

# Článok II.

# Účel a predmet zmluvy

# Účelom tejto zmluvy je zabezpečiť vytvorenie a dodanie grafického používateľského rozhrania pre systém spracovania štatistických výkazov v FUJITSU XBRL - RAPORTADO s využitím RAPORTADO Services RESTful API (ďalej len „GUI FUJITSU“) v infraštruktúre objednávateľa.

# Zhotoviteľ sa zaväzuje za podmienok dohodnutých v tejto zmluve zabezpečiť vývoj a implementáciu GUI FUJITSU v rozsahu podľa požiadaviek objednávateľa uvedených v prílohe č. 2 tejto zmluvy a v súlade s prílohou č. 1 tejto zmluvy (ďalej len „dielo“).

# Súčasťou dodávky diela je aj:

# vypracovanie a dodanie sprievodnej dokumentácie k dielu a projektovej dokumentácie v rozsahu podľa prílohy č. 2 a prílohy č. 3 tejto zmluvy ,

# zaškolenie 6 používateľov a 4 správcov prevádzky diela (ďalej len „školenie“) podľa prílohy č. 2 a prílohy č. 3 tejto zmluvy a za podmienok ďalej dohodnutých v tejto zmluve.

# záväzok zhotoviteľa dodať objednávateľovi k prevádzke dodávaného systému potrebné softvérové licencie tretích strán v rozsahu a cenách uvedených v tabuľke č. 1 prílohy č. 4 zmluvy. V prípade ak má softvér tretej stany už objednávateľ zakúpený, tak rozšírenie počtu softvérových licencií tretích strán bude zabezpečovať zhotoviteľ iba na základe písomnej výzvy objednávateľa.

Objednávateľ je oprávnený najneskôr do 10 pracovných dní odo dňa účinnosti tejto zmluvy doručiť zhotoviteľovi písomnú výzvu (poštou alebo emailom), v ktorej bude určený potrebný počet (rozsah), cena a špecifikácia softvérových licencií tretích strán podľa tabuľky č. 1 prílohy č. 4 zmluvy, ak softvér tretej strany objednávateľ nemá zakúpený.

Zhotoviteľ je povinný potvrdiť príjem a akceptovať písomnú výzvu objednávateľa najneskôr do 5 pracovných dní od jej prijatia rovnakou formou akou bola písomná výzva objednávateľa doručená zhotoviteľovi (poštou, e-mailom). Potvrdením písomnej výzvy objednávateľa zo strany zhotoviteľa sa považuje predmetná výzva za akceptovanú.

V prípade, ak zhotoviteľ z akýchkoľvek dôvodov nepotvrdí písomnú výzvu objednávateľa, za deň akceptácie písomnej výzvy objednávateľa sa bude považovať nasledujúci pracovný deň po uplynutí lehoty uvedenej v predchádzajúcom odseku.

V prípade potreby podpísania licenčných zmlúv zhotoviteľ zabezpečí sprostredkovanie podpísania licenčných zmlúv k softvérovým licenciám tretích strán priamo medzi objednávateľom a poskytovateľom softvérovej licencie – treťou stranou.

V prípade, ak sa licenčná zmluva nepodpisuje, zhotoviteľ zabezpečí vystavenie licenčného certifikátu k zakupovaným softvérovým licenciám poskytovateľom softvérovej licencie – treťou stranou priamo na objednávateľa a doručenie licenčného certifikátu objednávateľovi.

# Objednávateľ sa zaväzuje za podmienok dohodnutých v tejto zmluve riadne a včas vykonaný a dodaný predmet zmluvy od zhotoviteľa prevziať a zaplatiť zhotoviteľovi dohodnutú cenu podľa tejto zmluvy.

# Článok III.

# Zmeny predmetu zmluvy

# Objednávateľ je oprávnený v prípade potreby v priebehu trvania zmluvy objednať práce a služby v zmysle článku II Všeobecných podmienok k zmluve o dielo, ktoré sú prílohou č. 1 tejto zmluvy, nad rámec tejto zmluvy a/alebo práce a služby vyplývajúce zo zmeny predmetu zmluvy v rozsahu maximálne do 100 osobohodín.

# V prípade záujmu objednávateľa o objednanie dodatočných prác podľa predchádzajúceho bodu tohto článku zmluvy, zhotoviteľ sa ich zaväzuje dodať za podmienok a v cene za dodatočné práce počas realizácie predmetu zmluvy nad rámec tejto zmluvy, ktorá je stanovená v tabuľke č. 4 prílohy č. 4 zmluvy.

# Článok IV.

# Miesto a termín dodania predmetu zmluvy

# Miestom dodania predmetu zmluvy je sídlo objednávateľa.

* 1. Objednávateľ si vyhradzuje právo v prípade potreby zmeniť miesto dodania predmetu zmluvy (aj jeho časti) uvedené v bode 4.1 tohto článku zmluvy na záložné technologické pracovisko nachádzajúce sa v Datacentre, Kopčianska 92, 851 01 Bratislava, pričom túto skutočnosť vopred bez zbytočného odkladu písomne oznámi zhotoviteľovi.
  2. Zhotoviteľ je povinný dodať predmet zmluvy v lehote do siedmich (7) mesiacov odo dňa nadobudnutia účinnosti tejto zmluvy, v ktorej je zahrnutá dvoj (2) mesačná skúšobná prevádzka.
  3. Podrobný časový harmonogram realizácie predmetu zmluvy tvorí prílohu č. 3 tejto zmluvy, je záväzný pre zmluvné strany a môže byť zmenený iba vo forme písomného dodatku k tejto zmluve (ďalej len „časový harmonogram“).

# Článok V.

# Cena a platobné podmienky

# Ceny za predmet zmluvy uvedené v prílohe č. 4 tejto zmluvy sú stanovené dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov. Ceny za predmet zmluvy sú pevne stanovené a nemenné.

# Zhotoviteľ a objednávateľ sa dohodli na celkovej cene za predmet zmluvy vo výške:

# *<uchádzač vyplní cenu uvedenú v tabuľke „Celková cena dodávky“ v prílohe č.4 - Špecifikácia ceny tejto zmluvy*> eur bez DPH

# (slovom: *<vyplní uchádzač>* eur bez DPH).

Zhotoviteľ a objednávateľ sa dohodli, že celková cena za predmet zmluvy pozostáva:

# z ceny za licencie tretích strán vrátane 1 ročnej podpory uvedené v tabuľke č. 1 prílohy č. 4 zmluvy;

# z ceny za dielo uvedenej v tabuľke č. 2 prílohy č. 4 zmluvy, pričom v tejto cene je zahrnutá najmä nie však výlučne dodávka softvéru a dokumentácie, implementácia diela t. j. ceny za produkty, práce, služby v rozsahu ako je uvedené v tejto zmluve;

# z ceny školení uvedených v tabuľke č. 3 prílohy č. 4 zmluvy;

# z ceny za dodatočné práce uvedenej v tabuľke č. 4 prílohy č. 4 zmluvy.

# Zmluvné strany sa dohodli, že v celkovej cene za predmet zmluvy sú zahrnuté všetky náklady zhotoviteľa spojené s plnením predmetu zmluvy (napr. náklady na cestovné/dopravné, stravné, ubytovanie, náklady na administratívu a prevádzku a pod).

# Zhotoviteľ je oprávnený fakturovať a  objednávateľ uhradí zhotoviteľovi dohodnutú cenu uvedenú v bode 5.2 tohto článku zmluvy na základe faktúry nasledovne:

# 70 % z vyčíslenej ceny predmetu zmluvy uvedenej v tabuľke č. 2 prílohy č. 4 zmluvy po dodaní a po úspešnom ukončení akceptačného testovania diela a po podpísaní funkčného prijímacieho protokolu v súlade s článkom III prílohy č. 1 zmluvy a časovým harmonogramom.

# 30 % z vyčíslenej ceny predmetu zmluvy uvedenej v tabuľke č. 2 prílohy č. 4 zmluvy, po ukončení skúšobnej prevádzky diela a po podpísaní protokolu o splnení a dokončení predmetu zmluvy v súlade s článkom III prílohy č. 1 zmluvy a časovým harmonogramom.

# cenu za softvérovú licenciu tretích strán uvedenú v tabuľke č. 1 prílohy č. 4 zmluvy bude objednávateľ zhotoviteľovi uhrádzať vo výške zodpovedajúcej násobku ceny za jeden kus v eur bez DPH a množstva dodaných softvérových licencií tretích strán po podpísaní príslušného prijímacieho protokolu objednávateľom.

# cenu za školenie uvedenú v tabuľke č. 3 prílohy č. 4 zmluvy bude objednávateľ zhotoviteľovi uhrádzať vo výške zodpovedajúcej násobku ceny za jednu osobohodinu v eur bez DPH a množstva poskytnutých školení uvedených v osobohodinách po podpísaní príslušného prijímacieho protokolu objednávateľom.

# cenu za dodatočné práce uvedenú v tabuľke č. 3 prílohy č. 4 zmluvy bude objednávateľ zhotoviteľovi uhrádzať vo výške zodpovedajúcej násobku ceny za jednu osobohodinu v eur bez DPH a množstva poskytnutých dodatočných prác v osobohodinách po podpísaní príslušného prijímacieho protokolu objednávateľom.

# Ceny za predmet zmluvy sú uvedené bez DPH. Zhotoviteľ k dohodnutým cenám uplatní DPH podľa všeobecne záväzného právneho predpisu platného v čase fakturácie. *(Text platí pre tuzemského zhotoviteľa, zahraničný zhotoviteľ text druhej vety odstráni*).

# Faktúry sú splatné do 30 dní odo dňa ich doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. Za správne vyčíslenie výšky DPH zodpovedá v plnom rozsahu zhotoviteľ.

# Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov.

# Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.

# V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť zhotoviteľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.

# Zhotoviteľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského zhotoviteľa, zahraničný zhotoviteľ tento text odstráni)*

# Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ čestne prehlasuje, že je konečným príjemcom platieb uvedených v tejto zmluve. *(Text platí pre zahraničného zhotoviteľa, tuzemský zhotoviteľ tento text odstráni).*

# Článok VI.

# Subdodávatelia zhotoviteľa

# Zoznam subdodávateľov zhotoviteľa, prostredníctvom ktorých bude zhotoviteľ poskytovať plnenie predmetu zmluvy, je uvedený v prílohe č. 5 - Zoznam subdodávateľov zhotoviteľa tejto zmluvy.

# Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Vykonanie diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.

# Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 5 tejto zmluvy výlučne na základe predchádzajúceho písomného oznámenia a následného odsúhlasenia objednávateľom bez potreby uzatvoriť dodatok k tejto zmluve. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Nedodržanie zmluvných povinností podľa tohto bodu zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.

# Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 5 zmluvy, resp. následne doplneným/ zmeneným postupom podľa bodu 6.4 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

# V prípade, ak zhotoviteľ poruší povinnosť v zmysle bodu 6.4 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000 eur bez DPH za každé jednotlivé porušenie stanovenej povinnosti.

# V prípade omeškania zhotoviteľa so splnením povinnosti v zmysle bodu 6.5 tohto článku zmluvy, má objednávateľ právo na zmluvnú pokutu vo výške 1.000 eur bez DPH za každý začatý deň omeškania.

# Článok VII.

# Osobitné ustanovenia

# Všetky ustanovenia článku IV – „Podmienky na vykonanie konverzie a importu údajov“ Všeobecných podmienok k zmluve o dielo, ktoré sú prílohou č. 1 tejto zmluvy, sa v rámci tejto zmluvy neuplatňujú.

# Článok VIII.

# Záväzky zhotoviteľa týkajúce

# sa budúcich servisných služieb (budúcej Servisnej zmluvy)

# Zhotoviteľ a objednávateľ sa zaväzujú uzatvoriť s druhou zmluvnou stranou zmluvu na poskytovanie servisných služieb č. E-531.10.1010.00, ktorá je obsahom prílohy č. 7 tejto zmluvy (ďalej len „Servisná zmluva“), najneskôr v deň podpísania protokolu o splnení a dokončení predmetu zmluvy podľa článku III bodu 3.3 prílohy č. 1 zmluvy.

# V prípade nedodržania záväzku zhotoviteľa podľa bodu 8.1 tohto článku zmluvy sa zhotoviteľ zaväzuje zaplatiť objednávateľovi zmluvnú pokutu vo výške 50 000 eur bez DPH.

# Článok IX.

# Osobitné záväzky zhotoviteľa

# Zhotoviteľ a objednávateľ sa dohodli, že počas platnosti zmluvy bude pre evidovanie chýb, nedostatkov a incidentov využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany písomne nedohodnú inak.

# Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané v súlade s právnym poriadkom Slovenskej republiky.

# Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

# V prípade, ak zhotoviteľ poruší svoju povinnosť podľa bodu 9.2 tohto článku zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich (7) dní odo dňa jej uplatnenia u zhotoviteľa objednávateľom.

# Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľ ovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.

# Článok X.

# Oznámenia a ďalšia komunikácia

* 1. Objednávateľ doručí písomne zhotoviteľovi do 10 dní odo dňa nadobudnutia účinnosti tejto zmluvy zoznam kontaktných osôb oprávnených na prevzatie predmetu tejto zmluvy a na rokovanie vo veciach tejto zmluvy, a to v rozsahu: meno, priezvisko, pracovné zaradenie, telefónne číslo a e-mailová adresa.
  2. Zhotoviteľ doručí písomne objednávateľovi do 10 dní odo dňa nadobudnutia účinnosti tejto zmluvy zoznam kontaktných osôb oprávnených konať vo veciach tejto zmluvy, osôb, ktoré sa budú podieľať na vykonaní diela, plnení predmetu tejto zmluvy a osôb ktoré budú prijímať objednávku na službu Implementácia, pričom sa zaväzuje, že iba tieto osoby budú mať prístup k zdrojovému kódu aplikácie, a to s údajmi v rozsahu: meno, priezvisko, pracovné zaradenie, telefónne číslo a e-mailová adresa.
  3. Zmenu kontaktných osôb si zmluvné strany písomne oznámia do troch (3) pracovných dní.
  4. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
  5. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky alebo
  6. osobne do sídla druhej zmluvnej strany alebo
  7. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
  8. V prípade zmeny ktoréhokoľvek z údajov v záhlaví tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
  9. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.

# Článok XI.

# Záverečné ustanovenia

# Pojmy, výrazy, skratky uvedené v tejto zmluve a v jej prílohách, pokiaľ z obsahu zmluvy nevyplýva niečo iné, majú význam definovaný v prílohe č. 6 - Slovník pojmov, ktorá tvorí neoddeliteľnú súčasť tejto zmluvy.

# Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.

# Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov, zákona č. 185/2015 Z. z. Autorský zákon v znení neskorších predpisov a ďalších všeobecne záväzných právnych predpisov.

# Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.

# Zmluvné strany sa zaväzujú prípadné zmeny okolností, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.

# V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.

# V prípade rozporu medzi ustanoveniami tejto zmluvy a ustanoveniami uvedenými vo Všeobecných podmienkach k zmluve o dielo, ktoré sú prílohou č. 1 tejto zmluvy, majú odchylné ustanovenia tejto zmluvy prednosť.

# Zmluva bude záväzná pre všetkých právnych nástupcov zhotoviteľa, kým nebude ukončená v súlade s ustanoveniami uvedenými v tejto zmluve.

# Objednávateľ pri spracúvaní osobných údajov, poskytnutých zhotoviteľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.

# V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.

# Táto zmluva je vyhotovená v šiestich rovnopisoch v slovenskom jazyku, z ktorých objednávateľ dostane štyri vyhotovenia a zhotoviteľ dostane dve vyhotovenia.

# Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.

# Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].

# Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

# Neoddeliteľnou súčasťou tejto zmluvy sú prílohy:

Príloha č. 1: Všeobecné podmienky k zmluve o dielo

Príloha č. 2: Požiadavky na dielo

Príloha č. 3: Časový harmonogram

Príloha č. 4: Špecifikácia ceny

Príloha č. 5: Zoznam subdodávateľov zhotoviteľa

Príloha č. 6: Slovník pojmov

Príloha č. 7: Servisná zmluva

Za objednávateľa: Za zhotoviteľa:

V Bratislave, dňa V <vyplní uchádzač >, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>